section_heading: Povijesne pozadinske okolnosti
paragraph_text: U pozadini ove bitke bio je sukob gvelfa i gibelina. su bili prethodnim oblikom suvremenih političkih stranaka. Ove su dvije stranke nastale u središnjoj Italiji tijekom 12. i 13. stoljeća. Formalno, gvelfi su podupirali papu, a gibelini Svetog Rimskog Carstva. U zbilji je taj sukob češće bio više u svezi s mjesnim takmaštvima, nego sa samim sukobom papinstva i carstva. Neki su gradovi bili u potpunosti pod jednom strankom, neki su bili podijeljeni, dio je imao većinu jednih i manjinu drugih, a neki su tijekom povijesti promijenili stav. Polovicom 13. stoljeća gvelfi su vladali Republikom Firencom, dok su gibelini kontrolirali Republiku Sienu. Gibeline su iz Firence mjesni gvelfi istjerali u potpunosti nakon ubojstva opata Tesaura Beccharija 1258., kojeg su optužili da je tajno radio na tome da se gibelini vrate na vlast u Firenci.